Γεγονότα Νοεμβρίου 2024

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα Νοέμβριο του 2024, συνοδευόμενα από τις πηγές μέσω των οποίων μεταδόθηκαν.

## 1 Νοεμβρίου

**Πόλεμος και επιθέσεις**
*Σομαλικός εμφύλιος πόλεμος
**Τουλάχιστον δέκα άνθρωποι, μεταξύ των οποίων τέσσερις άμαχοι, σκοτώνονται και δεκαπέντε άλλοι τραυματίζονται σε μάχες μεταξύ του στρατού της Σομαλιλάνδης και των δυνάμεων του Κράτους Χατούμο στις περιοχές Κάιν και Τογκντχίρ. (Horseed Media) (Hiiraan Online)

**Καταστροφές και δυστυχήματα**
*Πλημμύρες στην Ευρώπη το 2024
**Ο αριθμός των νεκρών από τις πλημμύρες στην Ισπανία, κυρίως στην Κοινότητα της Βαλένθια, αυξάνεται σε 205, ενώ αρκετοί άλλοι εξακολουθούν να αγνοούνται. (BBC News) (AP)
* Δεκατέσσερις άνθρωποι σκοτώνονται και άλλοι τρεις τραυματίζονται όταν καταρρέει στέγαστρο στον σιδηροδρομικό σταθμό του Νόβι Σαντ της Σερβίας. (ABC News)

**Νόμος και έγκλημα**
*Δύο άνθρωποι σκοτώνονται και άλλοι έξι τραυματίζονται σε μαζική δολοφονία με στόχο πλήθος ανθρώπων που γιόρταζαν το Halloween σε δύο τοποθεσίες στο Ορλάντο στη Φλόριντα των ΗΠΑ.

**Πολιτική και εκλογές** 
*Γενικές εκλογές στην Μποτσουάνα 2024
**Το κυβερνών Δημοκρατικό Κόμμα της Μποτσουάνα, παραδέχεται την ήττα του στις εκλογές της Τετάρτης, τερματίζοντας την 58χρονη κυριαρχία του. (Reuters)
*Στην Κένυα ο υπουργός Εσωτερικών Κιθούρε Κιντίκι ορκίζεται αντιπρόεδρος μετά την άρση από το Ανώτατο Δικαστήριο της διαταγής που εμπόδιζε την ορκωμοσία του Κιντίκι χθες. (AP)

## 2 Νοεμβρίου
**Πόλεμος και επιθέσεις**
*Η UNESCO αναφέρει ότι οι δολοφονίες δημοσιογράφων παγκοσμίως αυξήθηκαν κατά 38% το 2022–2023, σε σύγκριση με τα δύο προηγούμενα χρόνια, που ισοδυναμεί με έναν δημοσιογράφο που σκοτώνεται κάθε τέσσερις ημέρες. (DW)

**Καταστροφές και δυστυχήματα**
*Πλημμύρες στην Ισπανία το 2024
**Ο αριθμός των νεκρών από τις πλημμύρες στην Ισπανία, κυρίως στην Κοινότητα της Βαλένθια, αυξάνεται σε 214, με δεκάδες να εξακολουθούν να αγνοούνται. Η ισπανική κυβέρνηση αναπτύσσει επιπλέον 5.000 στρατιώτες και 5.000 αστυνομικούς, καθιστώντας αυτή τη μεγαλύτερη ανάπτυξη στρατού και προσωπικού ασφαλείας της χώρας σε καιρό ειρήνης. (Reuters) (Al Jazeera)

**Πολιτική και εκλογές**
*Η Κέμι Μπάντενοχ εκλέγεται αρχηγός του Συντηρητικού Κόμματος του Ηνωμένου Βασιλείου. Είναι η πρώτη αφρικανικής καταγωγής αρχηγός του κόμματος αυτού, καθώς κατάγεται από τη Νιγηρία.(''The Guardian'')
*Γενικές εκλογές στην Μποτσουάνα 2024
**Ο Ντούμα Μπόκο ορκίζεται Πρόεδρος της Μποτσουάνα μετά τη νίκη του επί του πρώην κυβερνώντος Δημοκρατικού Κόμματος στις γενικές εκλογές την περασμένη εβδομάδα. Το κόμμα του, η Ομπρέλα για τη Δημοκρατική Αλλαγή, κερδίζει την πλειοψηφία στην Εθνοσυνέλευση με 36 έδρες. (Al Jazeera) 
*Γενικές εκλογές στη Μοζαμβίκη 2024
**Ο απολογισμός των νεκρών από τα πυρά της αστυνομίας κατά τη διάρκεια καταστολής των διαδηλώσεων για τις εκλογές της 9ης Οκτωβρίου αυξάνεται σε έντεκα. (Al Jazeera)

## 3 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ
**Περισσότερα από 50 παιδιά σκοτώνονται σε Ισραηλινή αεροπορική επιδρομή στην Τζαμπάλια στη βόρεια Γάζα τις τελευταίες δύο ημέρες. (Al Jazeera)
**Τουλάχιστον 31 άνθρωποι σκοτώνονται σε αεροπορικές επιδρομές του Ισραήλ στη Λωρίδα της Γάζας, κυρίως στη βόρεια Γάζα, σύμφωνα με Παλαιστίνιους γιατρούςί. (Reuters)
*Σύγκρουση Ισραήλ–Χεζμπολάχ
**Δεκάδες άνθρωποι σκοτώνονται σε μια σειρά από Ισραηλινές αεροπορικές επιδρομές σε πάνω από δώδεκα οικισμούς στην Κοιλάδα Μπεκάα στον Λίβανο.(Al Jazeera)

**Καταστροφές και δυστυχήματα**
*Δεκατέσσερις άνθρωποι σκοτώνονται και άλλοι 34 τραυματίζονται σε κεραυνό στον Προσφυγικό Συνοικισμό Παλαμπέκ στην Περιοχή Λάμουο, στην Ουγκάντα. (AP)
*Ένα φορτηγό βυθίζεται σε χαράδρα στην επαρχία Μορόνα-Σαντιάγο του Εκουαδόρ, σκοτώνοντας δέκα άτομα. Ένα 3χρονο κορίτσι είναι το μόνο που επέζησε του δυστυχήματος, σύμφωνα με την αστυνομία. (AP)

**Πολιτική και εκλογές**
*Προεδρικές εκλογές στη Μολδαβία 2024
**Οι Μολδαβοί ψηφίζουν για πρόεδρο στον δεύτερο γύρο των προεδρικών εκλογών. ("The Guardian")
**Η σημερινή πρόεδρος Μάγια Σάντου κερδίζει την επανεκλογή, νικώντας τον πρώην Γενικό Εισαγγελέα Αλεξάντρ Στογιανόγκλο εν μέσω ισχυρισμών για παρέμβαση της Ρωσίας. (Euronews ) (Reuters)
*Πλημμύρες στην Ισπανία 2024
**Οι διαδηλωτές εκτοξεύουν αντικείμενα και λάσπη το βασιλιά Φίλιππο και τη βασίλισσα Λετίθια της Ισπανίας, τον πρωθυπουργό Πέδρο Σάντσεθ και τον πρόεδρο της Βαλένθια Κάρλος Μαζόν και τους αποδοκιμάζει ως "δολοφόνους" κατά την επίσκεψή τους στην Παϊπόρτα, στη Βαλένθια. Ο πρωθυπουργός Πέδρο Σάντσεθ απομακρύνθηκε από την περιοχή αφού χτυπήθηκε με φτυάρι. (''Levante'') (AP)(BBC News)

**Αθλητισμός**
*Μαραθώνιος της Νέας Υόρκης 2024
**Ο Σομαλός και Ολλανδός δρομέας αποστάσεων Αμπντί Ναγκίγιε κερδίζει τον 53ο αγώνα ανδρών στον Μαραθώνιο της Νέας Υόρκης με χρόνο 2:07:39. Η Κενυάτισσα δρομέας αποστάσεων Σίλα Τσεπκιρούι κερδίζει τον αγώνα γυναικών με χρόνο 2:24:35.(''The New York Times'')

## 4 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ
**Τουλάχιστον δώδεκα Παλαιστίνιοι σκοτώνονται σε επιθέσεις του Ισραήλ στη Λωρίδα της Γάζας, συμπεριλαμβανομένων επτά στο νοσοκομείο Καμάλ Αντουάν στην Μπέιτ Λαχία, στο κυβερνείο της Βόρειας Γάζας. (Al Jazeera)
**Τουλάχιστον τρία άτομα σκοτώνονται σε επίθεση του Ισραήλ σε συγκροτήματα κατοικιών στην Γκαζίε και τη Σιδώνα του Λιβάνου. (Al Jazeera)

**Τέχνες και πολιτισμός**
* Το πιο μυστηριώδες τραγούδι στο Διαδίκτυο, ένα άγνωστο τραγούδι που ηχογραφήθηκε από τον γερμανικό σταθμό Norddeutscher Rundfunk το 1984, αναγνωρίζεται ως το "Subways of Your Mind" από το συγκρότημα FEX. (404 Media)

**Καταστροφές και δυστυχήματα**
*Τουλάχιστον 36 άνθρωποι σκοτώνονται και άλλοι 27 τραυματίζονται όταν λεωφορείο κάνει βουτιά σε φαράγγι κοντά στη Μαρκούλα της Ουταραχάντ, στην Ινδία. (''The Indian Express'') 
*Τουλάχιστον δέκα άνθρωποι σκοτώνονται από έκρηξη του ηφαιστείου Λεβοτόμπι στο Φλόρες της Ινδονησίας. (Al Jazeera)

**Διεθνείς σχέσεις**
*Το Ναυτικό της Ινδονησίας και το Ρωσικό Ναυτικό ξεκινούν την πρώτη κοινή στρατιωτική άσκηση στη Θάλασσα της Ιάβας. (DW)

**Νόμος και έγκλημα**
*Η Διεθνής Αμνηστία απαιτεί την απελευθέρωση της Ιρανής φοιτήτριας Αχού Νταργιαέι, η οποία συνελήφθη αφού γδύθηκε με τα εσώρουχά της και έκανε πορεία στην πανεπιστημιούπολη στο Ισλαμικό Πανεπιστήμιο Αζάντ της Τεχεράνης, το Σάββατο. (Sky News)

**Πολιτική και εκλογές**
*Ο Σέρβος υπουργός Κατασκευών, Μεταφορών και Υποδομών Γκόραν Βέσιτς παραιτείται και αποδέχεται την ευθύνη για τη θανατηφόρα κατάρρευση του θόλου στο σιδηροδρομικό σταθμό του Νόβι Σαντ την Παρασκευή. (DW)

## 5 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ
**Τουλάχιστον 29 Παλαιστίνιοι σκοτώνονται σε αεροπορικές επιδρομές του Ισραηλινού στρατού σε αρκετά στρατόπεδα προσφύγων σε όλη τη Λωρίδα της Γάζας. (Reuters)
*Ρωσο-Ουκρανικός Πόλεμος
**Έξι άνθρωποι σκοτώνονται και τουλάχιστον 20 άλλοι τραυματίζονται σε επίθεση ρωσικού πυραύλου στη Ζαπορίζια της Ουκρανίας. (Reuters)
**Το υπουργείο Άμυνας της Ουκρανίας ισχυρίζεται ότι τα στρατεύματά του έχουν εμπλακεί με βορειοκορεατικές μονάδες που αναπτύχθηκαν πρόσφατα για να βοηθήσουν τη Ρωσία για πρώτη φορά. (DW)
*Σύγκρουση Ισραήλ–Χεζμπολάχ
**Τριάντα άνθρωποι σκοτώνονται έπειτα από ισραηλινή αεροπορική επιδρομή εναντίον κτιρίου κατοικιών στην Μπάργια του Λιβάνου. (AP)

**Διεθνείς σχέσεις**
*Οι Ηνωμένες Πολιτείες και η Σομαλία καταλήγουν σε συμφωνία για διαγραφή χρέους πάνω από 1,1 δισεκατομμύρια δολάρια της Σομαλίας. (Al Arabiya) (''The EastAfrican'')

**Πολιτική και εκλογές**
*Αμερικανικές εκλογές 2024
**Οι ψηφοφόροι σε πολλές πολιτείες των ΗΠΑ ψηφίζουν για τα δικαιώματα άμβλωσης. Οι τροπολογίες εγκρίνονται στις πολιτείες Αριζόνα, Κολοράντο, Μέριλαντ, Μισούρι, Μοντάνα, Νεβάδα και Νέα Υόρκη. (KCRA) (LGBT Nation)
**Αμερικανικές προεδρικές εκλογές 2024
**Οι πολίτες στις Ηνωμένες Πολιτείες ψηφίζουν σε ομοσπονδιακές, πολιτειακές και τοπικές εκλογές, συμπεριλαμβανομένων των προεδρικών εκλογών του 2024. (CNN) (''USA Today'')
**Στο Νιου Τζέρσεϊ, ο Δημοκρατικός Άντι Κιμ νικάει τον Ρεπουμπλικανό Κέρτις Μπάσοου σε αντικατάσταση του πρώην γερουσιαστή Μπομπ Μενέντες, καθιστώντας τον τον πρώτο Αμερικανό Κορεάτη που εκλέγεται στη Γερουσία. (NBC News)
*Γενικές εκλογές στο Παλάου 2024
**Οι πολίτες του Παλάου ψηφίζουν για τον πρόεδρο και τα μέλη του Εθνικού Κογκρέσου. (RNZ)
*Συνταγματικό δημοψήφισμα του Κατάρ 2024
**Στο Κατάρ διεξάγεται δημοψήφισμα για την τροποποίηση του Συντάγματος του 2004, ψηφίζοντας για την ενίσχυση της πολιτικής εξουσίας του εμίρη και για την κατάργηση των εκλογών για τα μέλη της Συμβουλευτικής Συνέλευσης. (AP)
*Ο πρωθυπουργός του Ισραήλ Μπενιαμίν Νετανιάχου παύει τον υπουργό Άμυνας Γιοάβ Γκαλάντ έπειτα από διαφωνίες σχετικά με την εκτέλεση του  πολέμου στη Λωρίδα της Γάζας που στη συνέχεια καταλήγει σε πανεθνικές διαδηλώσεις. (''The New York Times'')

**Επιστήμη και τεχνολογία**
*Πυρηνικό ατύχημα στη Φουκουσίμα
**Ένα τηλεχειριζόμενο ρομπότ ανακτά ένα κομμάτι λιωμένου καυσίμου από τον πυρηνικό σταθμό Φουκουσίμα Νταϊίτσι, την πρώτη φορά που ένα κομμάτι λιωμένου καυσίμου έχει ανακτηθεί από πυρηνική κατάρρευση. (AP) (AP)
*Ερευνητές στο Πανεπιστήμιο του Κυότο στην Ιαπωνία εκτοξεύουν στο διάστημα τον LignoSat, τον πρώτο ξύλινο δορυφόρο στον κόσμο κατασκευασμένο χωρίς βίδες ή κόλλα. Θα περιφέρεται γύρω από τη Γη για έξι μήνες. (DW)

## 6 Νοεμβρίου
**Πόλεμος και επιθέσεις**
*Σύγκρουση Ισραήλ–Χεζμπολάχ
**Σε ισραηλινές αεροπορικές επιδρομές στην Κοιλάδα Μπεκάα στον ανατολικό Λίβανο σκοτώνουν 55 άτομα και τραυματίζουν άλλα 59. (''L'Orient le Jour'')

**Καταστροφές και δυστυχήματα**
*Ένα Honda HA-420 HondaJet προσκρούει σε όχημα κατά την απογείωση από το Falcon Field στη Μέσα της Αριζόνα των ΗΠΑ, σκοτώνοντας πέντε άτομα. (CBS News)

**Νόμος και έγκλημα**
*Διαμαρτυρίες κατά του Ντόναλντ Τραμπ
** Διαδηλωτές της Just Stop Oil ψεκάζουν πορτοκαλί χρώμα στο εξωτερικό της αμερικανικής πρεσβείας στο Λονδίνο έπειτα από την επανεκλογή του Ντόναλντ Τραμπ στις προεδρικές εκλογές των ΗΠΑ του 2024. (''The Independent'')
* Τέσσερις άνθρωποι σκοτώνονται και άλλοι 25 διασώζονται αφού διακινητές ανθρώπων τους αναγκάζουν από τη βάρκα τους να μπουν στο νερό στα ανοικτά των ακτών της Ρόδου  και τους εγκαταλείπουν. (Al Jazeera)

**Πολιτική και εκλογές**
*Εκλογές Ηνωμένων Πολιτειών 2024
**Οι Ρεπουμπλικανοί υποψήφιοι Ντόναλντ Τραμπ και ο γερουσιαστής Τζ. Ντ. Βανς εκλέγονται ως ο 47ος πρόεδρος και ο 50ός αντιπρόεδρος αντίστοιχα. (''The Washington Post'') 
**Ο Τραμπ θα γίνει ο πρώτος άνθρωπος από τον Γκρόβερ Κλίβελαντ στις προεδρικές εκλογές του 1892 που θα υπηρετήσει μη συνεχόμενες προεδρικές θητείες, καθώς και ο γηραιότερος υποψήφιος πρόεδρος και ο πρώτος που έχει καταδικαστεί. (BBC News) ( ''The New York Times'') (AP)
**Ο Βανς είναι ο πρώτος millennial που εκλέγεται αντιπρόεδρος των ΗΠΑ. (DW)
**Εκλογές Γερουσίας των ΗΠΑ 2024
**Το Ρεπουμπλικανικό Κόμμα κερδίζει την πλειοψηφία στη Γερουσία. (Reuters) (''The Guardian'')
*Κρίση της γερμανικής κυβέρνησης 2024
**Στη Γερμανία, το υπουργικό συμβούλιο του Όλαφ Σολτς χάνει την πλειοψηφία του μετά την απόλυση του υπουργού Οικονομικών Κρίστιαν Λίντνερ και την παραίτηση όλων των υπολοίπων μελών από το Ελεύθερο Δημοκρατικό Κόμμα. (Reuters)

## 7 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ
**Τουλάχιστον δώδεκα Παλαιστίνιοι σκοτώθηκαν και αρκετοί άλλοι τραυματίστηκαν σε αεροπορικές επιδρομές του Ισραήλ σε σχολείο που χρησιμοποιήθηκε για να στεγαστούν εκτοπισμένοι στο προσφυγικό στρατόπεδο Αλ Σάτι στη Λωρίδα της Γάζας. (Al Jazeera)
*Ρωσική εισβολή στην Ουκρανία
**Τέσσερις άνθρωποι σκοτώνονται και άλλοι 33 τραυματίζονται όταν ρωσική κατευθυνόμενη βόμβα πλήττει κατοικίες, μια πολυκατοικία και ένα ιατρικό κέντρο στη Ζαπορίζια της Ουκρανίας. (Reuters)
*Σουδανικός εμφύλιος πόλεμος
**Τουλάχιστον 73 άνθρωποι από το χωριό Αλ Χιλαλίγια, στο κρατίδιο Γκεζίρα του Σουδάν σκοτώνονται από άγνωστα αίτια κατά τη διάρκεια μιας πολιορκίας του χωριού από πολεμιστές των Δυνάμεων Ταχείας Υποστήριξης. (Reuters)

**Καταστροφές και δυστυχήματα**
*Τα Ηνωμένα Έθνη αναφέρουν ότι σχεδόν μισό εκατομμύριο παιδιά στην τροπικό δάσος του Αμαζονίου αντιμετωπίζουν αυτήν τη στιγμή σημαντική έλλειψη τροφίμων και λειψυδρία λόγω παρατεταμένης ξηρασίας. (''The Guardian'') 

**Διεθνείς σχέσεις**
*Η βρετανική κυβέρνηση ανακοινώνει 56 κυρώσεις σε άτομα και οντότητες που εδρεύουν σε χώρες όπως η Κίνα και η Τουρκία, καθώς και στην ομάδα μισθοφόρων Africa Corps , προκειμένου να στοχοποιηθεί το στρατιωτικό-βιομηχανικό σύμπλεγμα της Ρωσίας και να περιοριστεί η προμήθεια στρατιωτικού εξοπλισμού προς τη Ρωσία. (Reuters) (Al Jazeera)

**Πολιτική και εκλογές**
*Ο εκλεγμένος πρόεδρος Ντόναλντ Τραμπ ανακοινώνει τη Σούζι Γουάιλς ως προσωπάρχη του Λευκού Οίκου, την πρώτη γυναίκα που υπηρετεί σε αυτή τη θέση. (ABC News)
*Το υπουργείο Εργασίας του Εκουαδόρ θέτει προσωρινά σε διαθεσιμότητα την αντιπρόεδρο και  πρέσβειρα στο Ισραήλ Βερόνικα Αμπάδ Ρόχας μέχρι τον Απρίλιο του 2025 επειδή δεν συμμορφώθηκαν με την εντολή να εγκαταλείψουν το Ισραήλ λόγω ανησυχίας για την ασφάλεια στη Γάζα. (Reuters)

## 8 Νοεμβρίου
**Πόλεμος και επιθέσεις**
*Ρωσική εισβολή στην Ουκρανία
**Ένα άτομο σκοτώνεται και τουλάχιστον 38 άλλοι τραυματίζονται σε ρωσική αεροπορική επίθεση σε Χάρκοβο, Κίεβο και Οδησσό της Ουκρανίας. (AP)
*Ένας Υεμενίτης στρατιώτης ανοίγει πυρ εναντίον στρατιωτών της Σαουδικής Αραβίας, σκοτώνοντας δύο και τραυματίζοντας έναν άλλο. Η Αλ Κάιντα στην Αραβική Χερσόνησο και οι Χούτι φέρονται να είναι οι δράστες της επίθεσης, ωστόσο καμία οργάνωση δεν ανέλαβε την ευθύνη. (AP)
*Γενικές εκλογές στη Μοζαμβίκη 2024
**Η Human Rights Watch αναφέρει ότι τουλάχιστον 34 άνθρωποι σκοτώθηκαν και τουλάχιστον 66 άλλοι τραυματίστηκαν τις τελευταίες τρεις εβδομάδες σε αστυνομικές καταστολές βίαιων διαδηλώσεων έπειτα από τις προεδρικές εκλογές στη Μοζαμβίκη. Η αστυνομία της Μοζαμβίκης εκτόξευσε δακρυγόνα και λαστιχένιες σφαίρες σε διαδηλωτές στην πρωτεύουσα Μαπούτο, με τον στρατό να αναπτύσσεται αργότερα για να τερματίσει τις διαδηλώσεις. (Al Jazeera) (DW)

**Τέχνες και πολιτισμός**
*67α Ετήσια Βραβεία Γκράμι
**Η Αμερικανίδα μουσικός Beyoncé λαμβάνει έντεκα υποψηφιότητες για τα βραβεία Grammy του 2025, καθιστώντας την καλλιτέχνιδα με τις περισσότερες υποψηφιότητες στην ιστορία του βραβείου με 99 συνολικά υποψηφιότητες. (AP)

**Καταστροφές και δυστυχήματα**
*Τουλάχιστον δύο άνθρωποι σκοτώνονται και άλλοι δώδεκα αγνοούνται όταν μια αλιευτική βάρκα ανατρέπεται στις ακτές της νήσου Τζετζού της Νότιας Κορέας. (''The Korea Herald'')

**Νόμος και έγκλημα**
*Ο πρώην πρωθυπουργός των Φίτζι Φρανκ Μπαϊνιμαράμα αποφυλακίζεται πρόωρα έπειτα από εξάμηνη έκτιση για διαστρέβλωση της δικαιοσύνης. (RNZ)

## 9 Νοεμβρίου
**Πόλεμος και επιθέσεις**
*Τουλάχιστον 26 άτομα, μεταξύ των οποίων δεκατέσσερεις στρατιώτες, σκοτώνονται και περισσότεροι από 62 άλλοι τραυματίζονται σε βομβιστική επίθεση αυτοκτονίας σε σιδηροδρομικό σταθμό στην Κέτα του Μπαλοχιστάν στο Πακιστάν. Ο Απελευθερωτικός Στρατός του Μπαλοχιστάν αναλαμβάνει την ευθύνη για την επίθεση. (Al Jazeera)
*Πόλεμος Ισραήλ-Χαμάς, Σύγκρουση Ισραήλ-Χεζμπολάχ
**Τουλάχιστον 40 άτομα, συμπεριλαμβανομένων πολλών παιδιών, σκοτώνονται σε αεροπορικές επιδρομές του Ισραήλ σε πολλές πόλεις στον Λίβανο. (Reuters)

**Καταστροφές και δυστυχήματα**
*Πλημμύρες στην Ισπανία το 2024
**Δεκάδες χιλιάδες διαδηλωτές διαδηλώνουν στη Βαλένθια της Ισπανίας, για να απαιτήσουν την παραίτηση του προέδρου της κυβέρνησης της Βαλένθια Κάρλος Μαζόν για τον χειρισμό των προειδοποιήσεων και την επακόλουθη διαχείριση από τις φονικές πλημμύρες της περασμένης εβδομάδας. (AP)

**Διεθνείς σχέσεις**
*Ο πρόεδρος της Ρωσίας Βλαντιμίρ Πούτιν υπογράφει σε νόμο τη Συνθήκη Βόρειας Κορέας-Ρωσίας για Συνολική Στρατηγική Εταιρική Σχέση, ένα αμοιβαίο αμυντικό σύμφωνο με τη Βόρεια Κορέα. (Reuters)

**Πολιτική και εκλογές**
*Το συνταγματικό δικαστήριο της Βολιβίας απαγορεύει στον πρώην πρόεδρο Έβο Μοράλες να είναι υποψήφιος για το αξίωμα σε οποιαδήποτε θέση, εμποδίζοντάς τον έτσι να διεκδικήσει τις εκλογές του επόμενου έτους. (Al Jazeera)

## 10 Νοεμβρίου
**Πόλεμος και επιθέσεις**
*Ισραηλινή εισβολή στη Λωρίδα της Γάζας
**Τουλάχιστον 40 άτομα σκοτώνονται σε ισραηλινά πλήγματα από αέρος ανά τη Λωρίδα της Γάζας, συμπεριλαμβανομένων τουλάχιστον 24 στο στρατόπεδο προσφύγων στην Τζαμπάλια. (Reuters) (''The Times of Israel'') (''The Washington Post'')
**Μια ισραηλινή αεροπορική επιδρομή σε σπίτι στην Πόλη της Γάζας σκοτώνει τον Γουαέλ αλ Χουρ, έναν υπουργό της κυβέρνησης της Χαμάς, μαζί με τα τρία παιδιά και τη σύζυγό του. (NBC News)
*Ισραηλινή εισβολή στο Λίβανο 2024
**Σε ισραηλινή αεροπορική επιδρομή στο χωριό Ααλμάτ του Λιβάνου σκοτώνονται τουλάχιστον 23 άτομα, μεταξύ των οποίων επτά παιδιά, και τραυματίζονται άλλα έξι. (AP)
* Δέκα άνθρωποι σκοτώνονται και άλλοι επτά τραυματίζονται σε μαζικό πυροβολισμό όταν πολλοί ένοπλοι ανοίγουν πυρ σε ένα μπαρ στο Κερέταρο του Μεξικό. (CBS News)

**Καταστροφές και δυστυχήματα**
**Ένας σεισμός μεγέθους 6,8 βαθμών της κλίμακας Ρίχτερ πλήττει τη νότια Κούβα. Βρίσκεται στην ανοικτή θάλασσα, με επίκεντρο 40 χλμ νότια νοτιοδυτικά του Μπαρτολομέ Μασό, και εμφανίζεται σε βάθος 14 χλμ. (USGS)

**Πολιτική και εκλογές**
*Γενικές εκλογές Μαυρικίου 2024
**Οι πολίτες του Μαυρικίου ψηφίζουν για τις 62 έδρες της Εθνοσυνέλευσης. (Reuters)
*Συνταγματική κρίση στη Σομαλία
**Ο πρόεδρος της Τζάμπαλαντ Αχμέτ Μαντόμπε διορίζει μια περιφερειακή εκλογική επιτροπή, προκαλώντας ομοσπονδιακές αντιδράσεις καθώς ο υπουργός Εσωτερικών αποκαλεί την επιτροπή μη εξουσιοδοτημένη, προτρέποντας τις φυλές να αγωνιστούν για τα δικαιώματά τους. Οι εντάσεις κλιμακώνονται όταν η Τζάμπαλαντ αναστέλλει τους δεσμούς της με την ομοσπονδιακή κυβέρνηση αφού η ATMIS αντιτάχθηκε σε μια ομοσπονδιακή προσπάθεια να πάρει τον έλεγχο του λιμανιού Κισμάγιο. (Garowe Online) (Hiiraan Online)
*Οι αντίπαλοι ματαιώνουν ένα σχέδιο της πρώην πρωθυπουργού του Μπαγκλαντές Σέιχ Χασίνα και του του κόμματός της να πραγματοποιήσουν συγκέντρωση στην πρωτεύουσα του Μπανγκλαντές της Ντάκα. (AP)

## 11 Νοεμβρίου
**Πόλεμος και επιθέσεις**
*Ρωσική εισβολή στην Ουκρανία
**Πέντε άνθρωποι σκοτώνονται και άλλοι 18, μεταξύ των οποίων πέντε παιδιά, τραυματίζονται σε αεροπορικές επιδρομές της Ρωσίας στο Μικολάιβ και τη Ζαπορίζια της Ουκρανίας. (DW) (''Arab News'')
*Πόλεμος Ισραήλ-Χαμάς, Ισραηλινή εισβολή στη Λωρίδα της Γάζας
**Τουλάχιστον 30 άνθρωποι σκοτώνονται σε πλήγματα του Ισραήλ σε όλη τη Λωρίδα της Γάζας, με τουλάχιστον 20 στον προσφυγικό καταυλισμό Νουσεϊράτ, καθώς τα άρματα μάχης του Ισραήλ εισέρχονται στον καταυλισμό σε νέα εισβολή. (Al Jazeera)

**Καταστροφές και δυστυχήματα**
* Ο πρωθυπουργός της Ισπανίας Πέδρο Σάντσεθ ανακοινώνει πρόσθετο πακέτο βοήθειας ύψους 3,76 δισεκατομμυρίων ευρώ (4 δισεκατομμυρίων δολαρίων ΗΠΑ) προς την Κοινότητα της Βαλένθια που επλήγη από τις φονικές πλημμύρες τον Οκτώβριο. (DW)

**Διεθνείς σχέσεις**
*Διάσκεψη των Ηνωμένων Εθνών για την κλιματική αλλαγή 2024
**Αρχίζει η κλιματική διάσκεψη COP29 στο Μπακού του Αζερμπαϊτζάν. (Reuters)

**Νόμος και έγκλημα** 
*Δέκα άνθρωποι σκοτώνονται από σύγκρουση αυτοκινήτου με πεζούς σε δρόμο στο Τσουχάι της Γκουνγκντόνγκ, στην Κίνα. (Mehr News Agency)

**Πολιτική και εκλογές**
*Ιαπωνικές βουλευτικές εκλογές 2024
**Ο Σιγκέρου Ισίμπα ορκίζεται ως ο 103ος πρωθυπουργός της Ιαπωνίας μετά την πρώτη επαναληπτική ψηφοφορία έπειτα από τριάντα χρόνια. (''Kyodo News'') (''Mainichi'')
*Κρίση στην Αϊτή
**Ο Αλί Ντιντιέ Φιλ-Εμέ διορίζεται νέος πρωθυπουργός της Αϊτής, αντικαθιστώντας τον Γκάρι Κονίλ, εν μέσω επιδείνωσης της ασφάλειας στη χώρα.  (Reuters)

## 12 Νοεμβρίου
**Πόλεμος και επιθέσεις**
*Πόλεμος Ισραήλ-Χαμάς
**Τουλάχιστον 40 άνθρωποι σκοτώνονται σε αεροπορικές επιδρομές του Ισραήλ σε ολόκληρη τη Λωρίδα της Γάζας, εκ των οποίων δέκα σε διπλό χτύπημα σε ανθρωπιστική ζώνη στο Αλ Μαουάζι στο κυβερνείο της Ράφα. (Al Jazeera)
*Σύγκρουση Ισραήλ-Χεζμπολάχ
**Τουλάχιστον 14 άνθρωποι σκοτώνονται και τουλάχιστον άλλοι 15 τραυματίζονται σε αεροπορική επιδρομή του Ισραήλ σε κτίριο κατοικιών στο Βόρειο Λίβανο. (Al Jazeera)
* Δεκαεπτά άνθρωποι σκοτώνονται και 15 ακόμη τραυματίζονται έπειτα από εξέγερση σε φυλακή στο Σωφρονιστικό Κατάστημα Λιτοράλ στο Γκουαγιακίλ του Ισημερινού. (AP)
*Η Ομοσπονδιακή Υπηρεσία Πολιτικής Αεροπορίας των ΗΠΑ εκδίδει προσωρινή απαγόρευση 30 ημερών σε όλες τις αμερικανικές αεροπορικές εταιρείες να πετάξουν προς την Αϊτή έπειτα από τους χθεσινούς πυροβολισμούς από συμμορίες εναντίον αεροσκάφους της Spirit Airlines που επιχειρούσε να προσγειωθεί στο Διεθνές Αεροδρόμιο Τουσαίν Λουβερτίρ στο Πορτ-ο-Πρενς της Αϊτής. 
Το αεροδρόμιο έκλεισε επίσης επ' αόριστον λόγω των πυροβολισμών. (''Miami Herald'')  (Scripps News)

**Τέχνες και πολιτισμός** 
*Η Αγγλίδα συγγραφέας Σαμάνθα Χάρβεϊ κερδίζει το βραβείο Booker για το μυθιστόρημά της *Orbital*. (BBC News)
*Ο Ισπανός συγγραφέας Αλβάρο Πόμπο κερδίζει το Βραβείο Μιγκέλ ντε Θερβάντες. (''El País'')

**Καταστροφές και δυστυχήματα**
*Το Πακιστανικό υπουργείο Υγείας αναφέρει ότι τουλάχιστον 1,8 εκατομμύρια άνθρωποι στο Πουντζάμπ του Πακιστάν έχουν νοσήσει από αναπνευστικές παθήσεις και ερεθισμό των ματιών που προκαλούνται από τη χρόνια ατμοσφαιρική ρύπανση. (AP)
*Δύο άνθρωποι σκοτώνονται και άλλοι 12 τραυματίζονται σε έκρηξη σε εργοστάσιο τροφίμων στο Λούισβιλ του  Κεντάκι των ΗΠΑ. (KCRG-TV) (AP)
*Είκοσι έξι άνθρωποι σκοτώνονται όταν λεωφορείο που μετέφερε συμμετέχοντες σε γαμήλια τελετή πέφτει στον ποταμό Ινδό στο Γκιλγκίτ-Μπαλτιστάν του Πακιστάν. (Anadolu Agency) (NBC News)

**Νόμος και έγκλημα**
*Ο Τζάστιν Γουέλμπι, ο Αρχιεπίσκοπος του Καντέρμπουρι και συμβολικός επικεφαλής της Αγγλικανικής Κοινωνίας, παραιτείται για τους χειρισμούς του σχετικά με το σκάνδαλο σεξουαλικής κακοποίησης του δικηγόρου Τζον Σμιθ. (NPR) (AP)

**Πολιτική και εκλογές** 
*γενικές εκλογές στο Μαυρίκιο 2024
**Ο αρχηγός της Αντιπολίτευσης και υποψήφιος του Εργατικού Κόμματος Ναβίν Ραμγκουλάμ εκλέγεται πρωθυπουργός του Μαυρίκιου, με τον συνασπισμό του Συμμαχία της Αλλαγής να κερδίζει 60 από τις 66 έδρες της Εθνοσυνέλευσης. Ο πρώην πρωθυπουργός Πραβίντ Τζάγκνοθ παραιτείται μετά την ήττα του κόμματός του στις εκλογές.(Reuters) (Al Jazeera)

## 13 Νοεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Έξι Ισραηλινοί στρατιώτες από την Ταξιαρχία Γκολάνι σκοτώνονται σε τρίωρη ανταλλαγή πυροβολισμών με μαχητές της Χεζμπολάχ στο νότιο Λίβανο.(Le Monde)

**Διεθνείς σχέσεις**
*Ο Τούρκος Πρόεδρος Ρετζέπ Ταγίπ Ερντογάν ανακοινώνει ότι η Τουρκία ανέστειλε όλες τις διπλωματικές σχέσεις με το Ισραήλ και δεν θα αναπτύξει περαιτέρω σχέσεις με αυτό. Ωστόσο, η τουρκική πρεσβεία στο Τελ Αβίβ του Ισραήλ θα συνεχίσει να λειτουργεί. Το υπουργείο Εξωτερικών του Ισραήλ αρνείται οποιαδήποτε αλλαγή στις διπλωματικές του σχέσεις με την Τουρκία.(JNS) (''Newsweek'')(Middle East Eye)

**Νόμος και έγκλημα**
*Δύο εκρήξεις σημειώνονται κοντά στο κτίριο του Ανώτατο Ομοσπονδιακό Δικαστήριο και την Praça dos Três Poderes στην Μπραζίλια της Βραζιλίας. Ο δράστης πεθαίνει από βομβιστική επίθεση αυτοκτονίας, όντας ο μοναδικός νεκρός. Η Ομοσπονδιακή Αστυνομία ανακοινώνει τη διεξαγωγή έρευνας για τις εκρήξεις, ενώ το Γραφείο του Γενικού Εισαγγελέα κάνει λόγο για «επίθεση κατά του Ανώτατου Ομοσπονδιακού Δικαστηρίου και της Βουλής των Αντιπροσώπων».(G1) (CNN)

**Πολιτική και εκλογές**
*προεδρικές εκλογές στη Σομαλιλάνδη 2024
**Οι πολίτες της Σομαλιλάνδης ψηφίζουν για τον πρόεδρο μεταξύ του εν ενεργεία Μούσε Μπιχί Αμπντί του κόμματος Kulmiye, του προέδρου της Βουλής των Αντιπροσώπων Αμπντιραχμάν Μοχάμαντ Μοχάμετ Αμπντουλαχί του κόμματος Waddani και Φαϊζάλ Αλί Γουαράμπε από το Κόμμα Δικαιοσύνης και Ευημερίας.(VOA)(DW)

## 14 Νοεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Δεκαπέντε διασώστες σκοτώνονται κατά τη διάρκεια αεροπορικής επιδρομής του Ισραήλ στο αρχηγείο του Περιφερειακού Κέντρου Πολιτικής Άμυνας στην Μπααλμπέκ του Λιβάνου. (BBC News)
** Δεκαέξι άνθρωποι σκοτώνονται και άλλοι 15 τραυματίζονται σε αεροπορικές επιδρομές του Ισραήλ εναντίον κτιρίων κατοικιών στη Δαμασκό της Συρίας, που το Ισραήλ ισχυρίζεται ότι συνδέονται με τη Συρία
(Al Mayadeen) (Al Jazeera)
*Οι Γιατροί Χωρίς Σύνορα αναφέρουν ότι τουλάχιστον δύο ασθενείς είναι νεκροί έπειτα από επίθεση της αστυνομίας και ταραχοποιών σε ασθενοφόρο στο Πορτ-ο-Πρενς της Αϊτής. (Semafor) (CNN)

**Τέχνες και πολιτισμός**
*Ανακοινώνεται ότι το  roller coaster Kingda Ka, το ψηλότερο roller coaster στον κόσμο, θα αποσυρθεί στο  λούνα παρκ στο Six Flags Great Adventure του Νιου Τζέρσεϊ των ΗΠΑ. (KYW-TV)

**Υγεία και περιβάλλον**
*Μελέτη που δημοσιεύθηκε στο ιατρικό περιοδικό *[[The Lancet]]* αναφέρει ότι ο αριθμός των ενηλίκων που πάσχουν από διαβήτη παγκοσμίως έχει αυξηθεί από 200 εκατομμύρια άτομα το 1990 σε περίπου 800 εκατομμύρια άτομα το 2022. Η μελέτη ανέφερε επίσης ότι γύρω στο 40% των ενηλίκων με διαβήτη δεν λαμβάνουν θεραπεία για τη νόσο. (DW) (''The Guardian'')

**Πολιτική και εκλογές**
*βουλευτικές εκλογές στη Σρι Λάνκα 2024
**Οι κάτοικοι της Σρι Λάνκα ψηφίζουν σε πρόωρες εκλογές για την ανάδειξη 225 μελών του 17ου Κοινοβουλίου της Σρι Λάνκα. (''Morning Star'') (DW)
*Το Ναουρού εγκαινιάζει επενδυτική πρωτοβουλία που προσφέρει ιθαγένεια Ναουρού σε αντάλλαγμα για επενδύσεις στον μετριασμό της κλιματικής αλλαγής. (RNZ)

## 15 Νοεμβρίου
**Καταστροφές και δυστυχήματα** 
*Τουλάχιστον δέκα άνθρωποι σκοτώνονται από πυρκαγιά σε οίκο ευγηρίας στη Βιγιαφράνκα δε Έβρο στη Σαραγόσα της Ισπανίας. (''The Washington Post'')
*Δέκα βρέφη σκοτώνονται και άλλα 16 τραυματίζονται σε πυρκαγιά μέσα σε μια μονάδα εντατικής θεραπείας για νεογνά στο νοσοκομείο Ιατρικό Κολέγιο του Τζανσί στην Ουτάρ Πραντές στη Βόρεια Ινδία. (AP)

**Πολιτική και εκλογές**
*Βουλευτικές εκλογές στη Σρι Λάνκα 2024
**Στη Σρι Λάνκα ο συνασπισμός Εθνική Λαϊκή Δύναμη του προέδρου Ανούρα Κουμάρα Ντισαναγιάκε κερδίζει υπερπλειοψηφία στις πρόωρες εκλογές για την 17η Βουλή της Σρι Λάνκα. (Reuters)
*Δεύτερη προεδρική μετάβαση του Ντόναλντ Τραμπ
**Ο εκλεγμένος πρόεδρος των Ηνωμένων Πολιτειών Ντόναλντ Τραμπ ορίζει την Καρολίν Λέβιτ ως γραμματέας Τύπου Λευκού Οίκου για τη δεύτερη θητεία στην προεδρία του, γεγονός που θα την καταστήσει το νεότερο άτομο που έχει υπηρετήσει ποτέ σε αυτόν τον ρόλο στα 27 του χρόνια. (AP)

## 16 Νοεμβρίου
**Τέχνες και πολιτισμός**
* Η Βικτόρια Κιαρ Θέιλβιγκ από τη Δανία στέφεται Μις Υφήλιος, και γίνεται η πρώτη Δανή που κερδίζει το διαγωνισμό. (CNN)

**Διεθνείς σχέσεις**
*Στη σύνοδο κορυφής της APEC στο Περού, ο απερχόμενος πρόεδρος των ΗΠΑ Τζο Μπάιντεν συναντάται με τον Κινέζο πρόεδρο Σι Τζινπίνγκ για την τελευταία τους συνάντηση πριν αποχωρήσει ο Μπάιντεν από τα καθήκοντά του στις 20 Ιανουαρίου. Κατά τη διάρκεια της συνάντησης, ο Μπάιντεν και ο Σι μιλούν για θέματα όπως το έγκλημα στον κυβερνοχώρο, το εμπόριο, η Ταϊβάν και η Ρωσία. Ο Σι δήλωσε επίσης ότι η ομάδα του θα συνεργαστεί με την επερχόμενη διοίκηση Τραμπ. (Reuters)

**Νόμος και έγκλημα**
*Οκτώ άνθρωποι σκοτώνονται και άλλοι 17 τραυματίζονται σε μαχαιρώματα στο Ινστιτούτο Τεχνών και Τεχνολογίας στο Γιξίνγκ της Ζιανσού στην Κίνα. Ο ύποπτος, ένας 21χρονος φοιτητής, συλλαμβάνεται. (CNN) (Reuters)

**Πολιτική και εκλογές** 
*Συνταγματικό δημοψήφισμα της Γκαμπόν 2024
**Οι πολίτες της Γκαμπόν ψηφίζουν για ένα προτεινόμενο νέο σύνταγμα, που περιλαμβάνει την αντικατάσταση του σημερινού ημιπροεδρικού συστήματος με ένα προεδρικό σύστημα μετά το 2023. (DW)

## 17 Νοεμβρίου
**Πόλεμος και επιθέσεις**
*Ρωσική εισβολή στην Ουκρανία
**Η Ρωσία εξαπολύει τη μεγαλύτερη αεροπορική επίθεση στην Ουκρανία εδώ και μήνες. Σύμφωνα με τον Βολοντίμιρ Ζελένσκι, εκτοξεύονται περίπου 120 πύραυλοι και 90 μη επανδρωμένα αεροσκάφη, που πλήττουν ενεργειακές υποδομές σε όλη τη χώρα, σκοτώνοντας τουλάχιστον πέντε ανθρώπους και προκαλώντας εκτεταμένες ζημιές. (CNN) (BBC)
*Πόλεμος Ισραήλ-Χαμάς
**Τουλάχιστον 50 άνθρωποι σκοτώνονται, εκ των οποίων το ένα τρίτο είναι παιδιά, κατά τη διάρκεια ισραηλινού χτυπήματος εναντίον κτιρίου κατοικιών στην Μπέιτ Λάχια, στη βόρεια Λωρίδα της Γάζας. (Al Jazeera)

**Πολιτική και εκλογές**
*Βουλευτικές εκλογές στη Σενεγάλη 2024
**Οι πολίτες της Σενεγάλης ψηφίζουν για τις 165 έδρες της Εθνοσυνέλευσης μετά τη διάλυση του κοινοβουλίου από τον πρόεδρο Μπασίρου Ντιομαγιέ Φαγιέ τον Σεπτέμβριο. (DW)

**Αθλητισμός**
*111ο Κύπελλο Γκρέι
**Στο καναδικό ποδόσφαιρο οι Toronto Argonauts νικούν τους Winnipeg Blue Bombers με 41-24 και κατακτούν τον 19ο τίτλο τους στην Canadian Football League. (TSN)
**Ο quarterback των Toronto Argonauts Νικ Αρμπάκλ ανακηρύσσεται πολυτιμότερος παίκτης. (TSN)
*Στο τένις, ο Γιάνικ Σίνερ νικάει τον Τέιλορ Φριτς, με 6-4, 6-4 και κερδίζει τον πρώτο του τίτλο στο μονό του ATP. (CNN)
*Παγκόσμιο Πρωτάθλημα MotoGP 2024
**Στους αγώνες μοτοσικλέτας, ο οδηγός της Prima Pramac Racing Χόρχε Μαρτίν κερδίζει το Παγκόσμιο Πρωτάθλημα MotoGP για το 2024, και γίνεται ο πρώτος  και έγινε ο πρώτος ανεξάρτητος οδηγός που κέρδισε τον τίτλο στην Εποχή MotoGP. (Al Jazeera)

## 18 Νοεμβρίου
**Πόλεμος και επιθέσεις**
*Ρωσική εισβολή στην Ουκρανία
**Ρωσικές δυνάμεις εξαπολύουν πυραυλική επίθεση στην πόλη Οδησσό της Ουκρανίας, για δεύτερη συνεχή ημέρα, σκοτώνοντας τουλάχιστον δέκα αμάχους, τραυματίζοντας δεκάδες άλλους και καταστρέφοντας πολιτικές υποδομές, συμπεριλαμβανομένων κατοικιών. (''Ukrainska Pravda'')

**Καταστροφές και δυστυχήματα**
*Τρία άτομα σκοτώνονται σε έκρηξη σε εργοστάσιο πυροτεχνημάτων στο Ερκολάνο της Ιταλίας. (Rai News)

**Διεθνείς σχέσεις**
*Η Δανία και η Σομαλία καταλήγουν σε συμφωνία για την ελάφρυνση του χρέους της Σομαλίας που ξεπερνά τα 8,5 εκατομμύρια δολάρια. (Horseed Media)

**Νόμος και έγκλημα**
*Τρία άτομα σκοτώνονται σε αμόκ με μαχαιρώματα στο Μανχάταν της Νέας Υόρκης. Ο δράστης συλλαμβάνεται. (CNN)

## 19 Νοεμβρίου
**Πόλεμος και επιθέσεις**
*Ρωσική εισβολή στην Ουκρανία
**Ο πρόεδρος των ΗΠΑ Τζο Μπάιντεν εγκρίνει την αποστολή μη μόνιμων ναρκών κατά προσωπικού στην Ουκρανία, με την Ουκρανία να δεσμεύεται να μην τις χρησιμοποιεί σε περιοχές με αμάχους. (Al Jazeera)
**Ο πρόεδρος της Ρωσίας Βλαντίμιρ Πούτιν υπογράφει διάταγμα που επιτρέπει στη Ρωσία να χρησιμοποιεί πυρηνικά όπλα σε απάντηση σε επιθέσεις με συμβατικά από μη πυρηνικό κράτος που υποστηρίζεται από πυρηνική ισχύ. (Reuters)
*Είκοσι οκτώ ύποπτα μέλη συμμοριών σκοτώνονται από την αστυνομία και κατοίκους στην Πετιόν Βιλ της Πορτ-ο-Πρενς στην Αϊτή. (Al Jazeera) (''The Jamaica Observer'')

**Νόμος και έγκλημα** 
*Η Τυνησιακή ακτοφυλακή ανακοινώνει ότι τη νύχτα της 8ης Νοεμβρίου περιπολικό σκάφος εμβόλισε και βύθισε σκάφος που μετέφερε μετανάστες στις ακτές της, σκοτώνοντας 53 άτομα.(Fanpage)

**Πολιτική και εκλογές**
*Ο πρόεδρος της Αμπχαζίας Ασλάν Μπζανία παραιτείται ύστερα από διαπραγματεύσεις με την αντιπολίτευση και τον διαδέχεται ο αντιπρόεδρος Μπαντρά Γκούνμπα ως πρόεδρος. (''Abkhaz World'')(Reuters)
*Προεδρικές εκλογές στη Βενεζουέλα 2024
**Οι Ηνωμένες Πολιτείες ανακοινώνουν ότι αναγνωρίζουν τον ηγέτη  της αντιπολίτευσης στη Βενεζουέλα Εδμούνδο Γκονσάλες ως εκλεγμένο πρόεδρο έπειτα από τις προεδρικές εκλογές του Ιουλίου. (Al Jazeera)

## 20 Νοεμβρίου
**Πόλεμος και επιθέσεις**
*Πόλεμος Ισραήλ-Χαμάς
**Οι Ηνωμένες Πολιτείες ασκούν βέτο σε πρόταση του Συμβουλίου Ασφαλείας των Ηνωμένων Εθνών για εκεχειρία στη Γάζα, επικαλούμενες ότι η πρόταση δεν συνδέει την κατάπαυση του πυρός με την επιστροφή των ομήρων που συνελήφθησαν κατά τη διάρκεια της σύγκρουσης. (''The New York Sun'') (Reuters)
*Τριάντα έξι άνθρωποι σκοτώνονται και περισσότεροι από 50 άλλοι τραυματίζονται σε ισραηλινές αεροπορικές επιδρομές στην Παλμύρα της Συρίας. (Reuters)

**Καταστροφές και δυστυχήματα**
*Δύο άνθρωποι σκοτώνονται και περισσότεροι από 570.000 άνθρωποι μένουν χωρίς ρεύμα όταν ένας κυκλώνας-βόμβα φτάνει στην ξηρά πάνω από τη Δυτική Ακτή των Ηνωμένων Πολιτειών και τη Βρετανική Κολομβία του Καναδά. (CNN) (NBC News)

**Πολιτική και εκλογές**
*Στο Μάλι ο αρχηγός της χούντας Ασίμι Γκοϊτά παύει τον πρωθυπουργό Σογκέλ Κοκαγιά Μαϊγκά επειδή επέκρινε την απόφαση της κυβέρνησης της χούντας να αναβάλει επ' αόριστον την επιστροφή στην πολιτική διακυβέρνηση. (DW)
*Το Ιράκ επιβάλλει διήμερη εθνική απαγόρευση κυκλοφορίας καθώς διεξάγει την πρώτη εθνική απογραφή από το 1987.
(Al Jazeera)

## 21 Νοεμβρίου
**Πόλεμος και επιθέσεις**
*Τουλάχιστον 42 άνθρωποι σκοτώνονται και πολλοί άλλοι τραυματίζονται όταν ένοπλοι ανοίγουν πυρ εναντίον δύο αυτοκινητοπομπών που μετέφεραν Σιίτες στην περιφέρεια Κουράμ στην Κάιμπερ Πακτούνκουα του Πακιστάν. (Al Jazeera)

**Καταστροφές και δυστυχήματα**
*Ένας Αυστραλός και ένας Βρετανός τουρίστας πεθαίνουν έπειτα κατανάλωση δηλητηριασμένου αλκοόλ στη Βανγκ Βιένγκ του Λάος, ανεβάζοντας τον αριθμό των νεκρών από το περιστατικό σε πέντε. Εννέα άλλοι νοσηλεύονται στο νοσοκομείο. (BBC News) (AP)

**Νόμος και έγκλημα**
*Στη Βραζιλία η Ομοσπονδιακή Αστυνομία απαγγέλλει κατηγορίες κατά του πρώην προέδρου Ζαΐρ Μπολσονάρου και 36 άλλους για απόπειρα πραξικοπήματος μετά την ήττα του από τον Λούλα ντα Σίλβα στις εκλογές του 2022. (AP)
*Το Διεθνές Ποινικό Δικαστήριο εκδίδει εντάλματα σύλληψης για τον πρωθυπουργό του Ισραήλ Μπενιαμίν Νετανιάχου, τον πρώην υπουργό Άμυνας του Ισραήλ Γιοάβ Γκαλάντ, και τον ηγέτη της στρατιωτικής πτέρυγας της Χαμάς Μοχάμεντ Ντέιφ, ο οποίος θεωρείται νεκρός. (''Jerusalem Post'')

**Επιστήμη και τεχνολογία**
*Το Ευρωπαϊκό Νότιο Αστεροσκοπείο ανακοινώνει ότι οι αστρονόμοι του στη Χιλή καταγράφουν την πρώτη κοντινή εικόνα ενός αστέρα εκτός του Γαλαξία μας. (''The New York Times'')

## 22 Νοεμβρίου
**Πόλεμος και επιθέσεις**
*Ρωσική εισβολή στην Ουκρανία
**Δύο άνθρωποι σκοτώνονται και άλλοι 12 τραυματίζονται σε επίθεση ρωσικού drone εναντίον μη στρατιωτικών υποδομών στο Σούμι της Ουκρανίας. (Reuters)

**Καταστροφές και δυστυχήματα**
* Ένας δεύτερος Αυστραλός τουρίστας πεθαίνει έπειτα από δηλητηρίαση από αλκοόλ στο Βανγκ Βιένγκ του Λάος, ανεβάζοντας τον αριθμό των νεκρών από το περιστατικό σε έξι. Οκτώ παραμένουν στο νοσοκομείο. (ABC News Australia)

**Πολιτική και εκλογές**
*Βουλευτικές εκλογές στη Σενεγάλη 2024
**Η Εθνική Αυτόνομη Εκλογική Επιτροπή της Σενεγάλης πιστοποιεί τα αποτελέσματα των εκλογών της εθνοσυνέλευσης, με το κυβερνών κόμμα PASTEF να κερδίζει 130 από τις 165 έδρες. (RFI) (Al Jazeera)
*Οι νομοθέτες της Νικαράγουα ψηφίζουν ομόφωνα για την έγκριση μιας συνταγματικής τροποποίησης που ενισχύει την πολιτική εξουσία του προέδρου Ντανιέλ Ορτέγκα και καθιστά τη σύζυγό του και Αντιπρόεδρο Ροσάριο Μουρίγιο «συμπρόεδρο». (''Confidencial'') (Al Jazeera)

## 23 Νοεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Τουλάχιστον 20 άνθρωποι σκοτώνονται και άλλοι 66 τραυματίζονται σε αεροπορική επιδρομή του Ισραήλ στην Μπάστα της Βηρυτού, στο Λίβανο. (''L'Orient Today'') (Reuters)
**Δύο άνθρωποι σκοτώνονται και άλλοι τρεις τραυματίζονται σε ισραηλινή επίθεση με μη επανδρωμένα αεροσκάφη στην Τύρο του Λιβάνου. Τα θύματα είναι Παλαιστίνιοι πρόσφυγες από τον κοντινό καταυλισμό Ρασιντίεχ.  (AP)
**Σε ισραηλινές αεροπορικές επιδρομές σε όλο τον Λίβανο σκοτώνονται 18 άτομα, μεταξύ των οποίων τέσσερα παιδιά, στις περιοχές Σμουστάρ, Ρουμιέχ και Μποντάι. (AP)
*Σε σεκταριστικές συγκρούσεις μεταξύ Σουνίτών και σιιτών μαχητών στην περιφέρεια Κουράμ της Κάιμπερ Παχτούνκουα του Πακιστάν, σκοτώνονται 33 άτομα και τραυματίζονται άλλα 25. (AP)

**Καταστροφές και δυστυχήματα**
*Είκοσι τέσσερις άνθρωποι σκοτώνονται και άλλοι 46 διασώζονται έπειτα από την ανατροπή δύο σκαφών που μετέφεραν 70 επιβάτες, όταν οι μηχανές των σκαφών έπαθαν βλάβη στον Ινδικό Ωκεανό στα ανοικτά των βόρειων ακτών της Μαδαγασκάρης. (BBC News)

**Διεθνείς σχέσεις**
*Διάσκεψη των Ηνωμένων Εθνών για την κλιματική αλλαγή 2024
**Οι παγκόσμιοι ηγέτες στη σύνοδο κορυφής για το κλίμα COP29 στο Μπακού του Αζερμπαϊτζάν, υπογράφουν συμφωνία για την αποστολή τουλάχιστον 300 δισεκατομμυρίων δολαρίων ετησίως στις αναπτυσσόμενες χώρες για την καταπολέμηση της κλιματικής αλλαγής.(CBS News)

**Πολιτική και εκλογές**
*Προεδρικές εκλογές στην Τζούμπαλαντ 2024
**Τουλάχιστον ένας αξιωματικός ασφαλείας σκοτώνεται και άλλοι δύο τραυματίζονται σε ανταλλαγή πυροβολισμών μεταξύ της αστυνομίας της Τζούμπαλαντ και φρουρών ασφαλείας στο Κισμάγιο της Σομαλίας, αφού αντίπαλοι υποψήφιοι ανακοίνωσαν παράλληλες εκλογές εν μέσω διαφωνίας σχετικά με την εκλογική διαδικασία για τις προεδρικές εκλογές της Δευτέρας.(Hiiraan Online) (NTV Kenya) 
*Δεκάδες χιλιάδες άνθρωποι διαμαρτύρονται για την αύξηση του κόστους ενοικίασης και την έλλειψη κοινωνικής στέγασης για τους κατοίκους της Βαρκελώνης, στην Ισπανία. Οι διαμαρτυρίες εκδηλώνονται έπειτα από πρόσφατη έκθεση της Τράπεζας της Ισπανίας που έδειξε ότι ο μέσος Ισπανός ξοδεύει περίπου το 40% του εισοδήματός του για ενοίκιο.(AP)

**Αθλητισμός**
*Παγκόσμιο Πρωτάθλημα Φόρμουλα Ένα 2024
**Στους αγώνες της Φόρμουλα Ένα, ο Μαξ Φερστάπεν της Red Bull κατακτά το τέταρτο συνεχόμενο Παγκόσμιο Πρωτάθλημα Οδηγών στο Γκραν Πρι του Λας Βέγκας. (GMA News)

'

## 24 Νοεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Ο αριθμός των νεκρών από τη χθεσινή αεροπορική επιδρομή στην Μπάστα της Βηρυτού στο Λίβανο, αυξάνεται σε 29 και άλλοι 67 τραυματίζονται. (Al Jazeera)
**Η Χεζμπολάχ εκτοξεύει πάνω από 300 πυραύλους κατά του Ισραήλ, με στόχο για πρώτη φορά τη ναυτική βάση Ασντόντ και τραυματίζοντας έντεκα άτομα. (Al Jazeera)
*Πόλεμος Ισραήλ-Χαμάς
** Τουλάχιστον έξι άνθρωποι σκοτώνονται σε επιθέσεις του Ισραήλ σε όλη τη Λωρίδα της Γάζας, ένας στον προσφυγικό καταυλισμό Νουσεϊράτ, δύο στον προσφυγικό καταυλισμό Μαγκάζι και τρεις στη Ράφα. Οι Ισραηλινές Δυνάμεις Άμυνας εκδίδουν νέα εντολή εκκένωσης στη Σουτζάιγια στην Πόλη της Γάζας. (Al Jazeera)

**Νόμος και έγκλημα**
*Γενικές εκλογές 2024 στο Πακιστάν, Σύλληψη του Ιμράν Χαν
**Η πακιστανική αστυνομία συλλαμβάνει χιλιάδες υποστηρικτές του φυλακισμένου πρώην πρωθυπουργού Ιμράν Χαν ενόψει προγραμματισμένης διαμαρτυρίας με αίτημα την απελευθέρωση του Χαν και άλλων μελών του κόμματος Pakistan Tehreek-e-Insaf, μαζί με την παραίτηση της σημερινής κυβέρνησης.
(DW) (RNZ)

**Πολιτική και εκλογές**
*Ρουμανικές προεδρικές εκλογές 2024
**Διεξάγεται ο πρώτος γύρος των προεδρικών εκλογών στη Ρουμανία, για να καθοριστεί ποιοι δύο υποψήφιοι θα αναμετρηθούν μεταξύ τους στον δεύτερο γύρο στις 8 Δεκεμβρίου. (Euronews)
**Ο ανεξάρτητος υποψήφιος Καλίν Γκεοργκέσκου και η υποψήφια της Ένωσης Σώστε τη Ρουμανία Ελένα Λασκόνι κερδίζουν τον πρώτο γύρο και περνούν στον δεύτερο γύρο στις 8 Δεκεμβρίου. (''Libertatea'')
*Γενικές εκλογές στην Ουρουγουάη 2024
**Οι Ουρουγουανοί ψηφίζουν στον δεύτερο γύρο των γενικών εκλογών για την εκλογή προέδρου μεταξύ των Γιαμαντού Ορσί και Άλβαρο Ντελγκάδο. (Reuters)
**Το κυβερνών Εθνικό Κόμμα παραδέχεται την ήττα του καθώς ο υποψήφιος του συνασπισμού Ευρύ Μέτωπο Γιαμαντού Ορσί κερδίζει τις εκλογές με 52% των ψήφων. Πάνω από το 5% των ψήφων ήταν άκυρες, ποσοστό ρεκόρ για την Ουρουγουάη.(DW) 
*Ελβετικά δημοψηφίσματα 2024
**Οι κάτοικοι της Ελβετίας ψηφίζουν για τέσσερα εθνικά θέματα, συμπεριλαμβανομένου ενός πολυσυζητημένου προγράμματος επέκτασης των εθνικών αυτοκινητοδρόμων. (Ομοσπονδιακό Συμβούλιο) (Swiss Info)
**Οι Ελβετοί ψηφοφόροι εγκρίνουν ένα μέτρο για την καθιέρωση ενός νέου μοντέλου υγειονομικής περίθαλψης, ενώ απορρίπτουν μέτρα για την κατασκευή μεγαλύτερων αυτοκινητόδρομων, την καθιέρωση ευκολότερων εξώσεων και αυστηρότερους κανονισμούς για την μίσθωση ακινήτων.(SwissInfo) (Euronews)

**Αθλητισμός**
*Στο τένις, η Ιταλία κατακτά τον τρίτο της τίτλο στο Κύπελλο Ντέιβις μετά τη νίκη των Ματέο Μπερετίνι και Γιάνικ Σίνερ επί των Μπότικ φαν ντερ Τσάνσλουπ και Τάλον Γκρίκσπορ της Ολλανδίας στον τελικό. (''The Athletic'')
* Στο μπέιζμπολ, η Κινεζική Ταϊπέι νικά την Ιαπωνία με 4-0 στον τελικό του WBSC Premier12, κατακτώντας τον πρώτο τίτλο των τριών κορυφαίων διεθνών τουρνουά μπέιζμπολ στην ιστορία της. (Taipei Times)
*Παγκόσμιο Πρωτάθλημα Ράλι 2024
**Ο Τιερί Νεβίλ της Hyundai κερδίζει το παγκόσμιο πρωτάθλημα ράλι οδηγών στο Ράλι Ιαπωνίας, τον πρώτο του παγκόσμιο τίτλο στο άθλημα. (France 24)

## 25 Νοεμβρίου
**Πόλεμος και επιθέσεις**
*Κρίση στην Αϊτή
**Τα Ηνωμένα Έθνη διατάσσουν το προσωπικό τους να εκκενώσει το Πορτ-ο-Πρενς της Αϊτής, καθώς οι συγκρούσεις μεταξύ ενόπλων συμμοριών, αστυνομίας και πολιτών που εκδικούνται κλιμακώνονται στην πόλη. Η μη κερδοσκοπική οργάνωση Τρόφιμα για τους φτωχούς διακόπτει επίσης τις δραστηριότητές της στην Αϊτή λόγω των ταραχών από τις συμμορίες. (Al Jazeera)

**Καταστροφές και δυστυχήματα**
* Δεκαέξι άνθρωποι σκοτώνονται και άλλοι έξι αγνοούνται από πλημμύρες που προκαλεί το τροπικό χαμηλό 01U στη Σουμάτρα της Ινδονησίας. (AP) (''The Irish Examiner'')
* Δεκαέξι άνθρωποι αγνοούνται και άλλοι 28 διασώζονται μετά τη βύθιση σκάφους που μετέφερε τουρίστες στα ανοικτά των ακτών της Μάρσα Αλάμ στο κυβερνείο Ερυθράς Θάλασσας της Αιγύπτου. (BBC News)
*Εννέα μετανάστες, μεταξύ των οποίων έξι παιδιά, σκοτώνονται και άλλοι 39 διασώζονται από ναυάγιο στα ανοικτά των ακτών της Σάμου. (Al Jazeera) (''The Express Tribune'')

**Νόμος και έγκλημα**
*Πέντε άνθρωποι σκοτώνονται σε μαζική δολοφονία στην ενορία του Αγίου Ανδρέα στο Κίνγκστον της Τζαμάικα. (AP)

**Πολιτική και εκλογές**
*Προεδρικές εκλογές στην Τζούμπαλαντ 2024
**Η Βουλή των Αντιπροσώπων της Τζούμπαλαντ επανεκλέγει τον εν ενεργεία πρόεδρο Αχμέντ Μαντόμπε για τρίτη φορά εν μέσω εντάσεων με την ομοσπονδιακή κυβέρνηση της Σομαλίας που είχαν ως αποτέλεσμα την ανάπτυξη του ένοπλων δυνάμεων στο Καμπόνι, στην περιφέρεια Μπαντάντε, στην Κάτω Τζούμπα της Σομαλίας. (AFP)(Garowe Online)(''The Eastleigh Voice'')

**Αθλητισμός**
*Στο κρίκετ ο μπάτερ Βαϊμπάβ Σουργιαβάσι γίνεται ο νεότερος παίκτης που υπογράφει συμβόλαιο με την Πρέμιερ Λιγκ της Ινδίας σε ηλικία 13 ετών. (DW) (''Hindustan Times'')

## 26 Νοεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Το Υπουργικό Συμβούλιο Ασφαλείας του Ισραήλ συμφωνεί σε 60ήμερη κατάπαυση του πυρός στον Λίβανο. (CNN) (''The Times of Israel'')
**Ο πρόεδρος των ΗΠΑ Τζο Μπάιντεν ανακοινώνει ότι η κατάπαυση του πυρός έχει γίνει αποδεκτή. (CNBC)
* Η Σομαλιλάνδη επιβάλλει απαγόρευση κυκλοφορίας έπειτα από συγκρούσεις μεταξύ στρατιωτών και αμάχων που είχαν ως αποτέλεσμα εννέα νεκρούς και πολλούς τραυματίες στο Εριγκάβο της Σανάαγκ στη Σομαλιλάνδη. (''Idil News'') (Hiiraan Online) (Horseed Media)
*Έξι άτομα, μεταξύ των οποίων τέσσερις παραστρατιωτικοί, σκοτώνονται σε συγκρούσεις μεταξύ των δυνάμεων ασφαλείας και υποστηρικτών του πρώην πρωθυπουργού του Πακιστάν Ιμράν Χαν στο Ισλαμαμπάντ. Οι διαδηλωτές, υπό την ηγεσία του κόμματος Pakistan Tehreek-e-Insaf του Χαν, ζητούν την άμεση απελευθέρωση του Χαν από τη φυλακή. (Reuters)
*Άγνωστοι ένοπλοι στήνουν ενέδρα σε ομάδα ταξί με μοτοσικλέτες που επιστρέφει από θρησκευτική τελετή στην Μπριά της Κεντροαφρικανικής Δημοκρατίας, σκοτώνοντας 10 άτομα.(AP)

**Καταστροφές και δυστυχήματα**
*Τέσσερις άνθρωποι εντοπίζονται νεκροί και άλλοι πέντε διασώζονται από τουριστικό σκάφος που βυθίστηκε χθες στα ανοικτά των ακτών της Μάρσα Αλάμ, στο κυβερνείο Ερυθράς Θάλασσας της Αιγύπτου. Άλλοι επτά εξακολουθούν να αγνοούνται.(''The Guardian'')
*Πέντε άνθρωποι σκοτώνονται και άλλοι 20 αγνοούνται όταν ανατρέπεται ένα μηχανοκίνητο σκάφος στο Γουόρι στην πολιτεία Δέλτα της Νιγηρίας. (Reuters)
*Πέντε άνθρωποι σκοτώνονται και άλλος ένας βρίσκεται σε κρίσιμη κατάσταση όταν αεροσκάφος Cessna 206 Stationair συντρίβεται στο βουνό Πίκο Μπλάνκο κοντά στο Σαν Χοσέ της Κόστα Ρίκα.(DW) (''The Tico Times'')

**Πολιτική και εκλογές**
*Η αστυνομία του Μπανγκλαντές ρίχνει δακρυγόνα σε περισσότερους από 2.000 Ινδουιστές που διαδηλώνουν στο Τσιταγκόνγκ του Μπανγκλαντές, ενάντια στη σύλληψη του Τσινμόι Κρίσνα Ντας, ινδουιστή ηγέτη και μοναχού της Διεθνούς Εταιρείας Συνείδησης του Κρίσνα, με την κατηγορία της εξέγερσης. Ένας σκοτώνεται και 27 τραυματίζονται. (''Hindustan Times'') (Al Jazeera)

## 27 Νοεμβρίου
**Πόλεμος και επιθέσεις**
*Σύγκρουση Χεζμπολάχ-Ισραήλ
**Τίθεται σε ισχύ μια εκεχειρία 60 ημερών μεταξύ Ισραήλ και Χεζμπολάχ. (Reuters) (BBC News)
*Πόλεμος Ισραήλ-Χαμάς, Ισραηλινή εισβολή στη Λωρίδα της Γάζας
**Δεκαεπτά άνθρωποι, μεταξύ των οποίων ένας δημοσιογράφος, σκοτώνονται σε ισραηλινά πλήγματα στο νοσοκομείο Καμάλ Αντουάν  στην Μπέιτ Λαχία και στον προσφυγικό καταυλισμό Νουσεϊράτ στη Λωρίδα της Γάζας. (''The New Arab'') (Πρακτορείο Anadolu) (Al Jazeera)

**Πολιτική και εκλογές**
*Συνταγματική κρίση στη Σομαλία, Προεδρικές εκλογές στην Τζούμπαλαντ 2024
**Το περιφερειακό δικαστήριο Μπαναντίρ στο Μογκαντίσου, Σομαλία, εκδίδει ένταλμα σύλληψης για τον πρόεδρο της Τζούμπαλαντ Αχμέτ Μαντόμπε, κατηγορώντας τον Μαντόμπε για προδοσία και παραβίαση του συντάγματος. Σε απάντηση, το περιφερειακό δικαστήριο του Κισμάγιο της Τζουμπάλαντ, ανακοινώνει αμοιβή 100.000 δολαρίων για τη σύλληψη του προέδρου της Σομαλίας Χασάν Σέιχ Μοχαμούντ, κατηγορώντας τον Χασάν για προδοσία, υπονόμευση της εθνικής ενότητας και συνωμοσία με την Μαχητική οργάνωση Αλ Σαμπάαμπ. (AFP) (''Idili News'')
**Στην Ινδονησία ψηφίζουν για κυβερνήτες, αντιβασιλείς και δημάρχους στις πρώτες ταυτόχρονες τοπικές εκλογές της χώρας.(CNN Indonesia)
*Γενικές εκλογές στη Ναμίμπια 2024
**Στη Ναμίμπια ψηφίζουν στον πρώτο γύρο των γενικών εκλογών μεταξύ 14 υποψηφίων για τον πρόεδρο, και ψηφίζουν επίσης για τα 96 μέλη της Εθνοσυνέλευσης. (AP) (DW)

## 28 Νοεμβρίου
**Πόλεμος και επιθέσεις**
*Πάνω από 130 στρατιώτες του Συριακού Στρατού σκοτώνονται και δεκάδες άλλοι αιχμαλωτίζονται καθώς οι δυνάμεις των ανταρτών υπό την ηγεσία της Ταχρίρ αλ Σαμ προελαύνουν σε απόσταση 10 χιλιομέτρων από το Χαλέπι της Συρίας. (Reuters)
*Σύγκρουση Ισραήλ-Χεζμπολάχ
**Το Ισραήλ και η Χεζμπολάχ αλληλοκατηγορούνται για παραβίαση της εκεχειρίας που τέθηκε σε ισχύ την προηγούμενη ημέρα, έπειτα από αεροπορική επιδρομή της Ισραηλινής Πολεμικής Αεροπορίας σε αποθήκη πυραύλων της Χεζμπολάχ και την έναρξη πυρών από τις Ισραηλινές Δυνάμεις Άμυνας εναντίον ύποπτων μαχητών που κινούνται στο Νότιο Λίβανο. (Reuters)

**Καταστροφές και δυστυχήματα**
*Κατολισθήσεις και πλημμύρες που προκαλούνται από τον κυκλώνα Ρομπίν σκοτώνουν τουλάχιστον 27 ανθρώπους και τραυματίζουν δεκάδες άλλους στη Βόρεια Σουμάτρα της Ινδονησίας. (Reuters)
*Τουλάχιστον δώδεκα άνθρωποι, μεταξύ των οποίων τέσσερα παιδιά, σκοτώνονται και περισσότεροι από 250.000 άνθρωποι απομακρύνονται λόγω πλημμυρών] και κατολισθήσεων στη Σρι Λάνκα. (DW)
*Τουλάχιστον έξι άνθρωποι σκοτώνονται σε τροχαία δυστυχήματα και περισσότερες από 140 πτήσεις ακυρώνονται στην επαρχία Γκιόνγκι της Νότιας Κορέας, λόγω χειμωνιάτικης καταιγίδας στη χώρα, που σηματοδοτεί την τρίτη ισχυρότερη χιονόπτωση στη Σεούλ από το 1907. (AP) (Yonhap) (''Newsweek'')
* Δεκαπέντε άνθρωποι σκοτώνονται και άλλοι 113 αγνοούνται από κατολισθήσεις στο Μπουλαμπούλι της Ουγκάντα.(Al Jazeera)

**Διεθνείς σχέσεις**
*Ο πρωθυπουργός της Γεωργίας Ηρακλί Κομπαχίτζε αναστέλλει προσωρινά την ένταξη της της χώρας στην Ευρωπαϊκή Ένωση μέχρι το 2028 και κατηγορεί το Ευρωπαϊκό Κοινοβούλιο για εκβιασμό. (Al Jazeera)(Politico)
*Η κυβέρνηση του Τσαντ ανακοινώνει ότι θα καταγγείλει το αμυντικό σύμφωνο με τη Γαλλία, δηλώνοντας ότι θέλει να διεκδικήσει πλήρως την κυριαρχία της μετά την ανεξαρτησία από τη Γαλλία το 1960. (DW)

**Πολιτική και εκλογές**
*Γεωργιανές βουλευτικές εκλογές 2024, Προσχώρηση της Γεωργίας στην Ευρωπαϊκή Ένωση
**Χιλιάδες άνθρωποι συγκεντρώνονται στην Τιφλίδα της Γεωργίας, για να διαμαρτυρηθούν κατά του πρωθυπουργού Ιρακλί Κομπαχίτζε και την απόφαση του κυβερνώντος κόμματος να αναστείλει τα σχέδια για ένταξη της χώρας στην Ευρωπαϊκή Ένωση. Η αστυνομία των ΜΑΤ ρίχνει δακρυγόνα και αντλίες νερού σε διαδηλωτές κοντά στο κτίριο του κοινοβουλίου. (DW) (Yahoo! News) (''The New York Times'')
*Προεδρικές εκλογές στη Ρουμανία 2024
**Το Συνταγματικό Δικαστήριο της Ρουμανίας ζητά την επανακαταμέτρηση όλων των ψήφων που δόθηκαν στον πρώτο γύρο των προεδρικών εκλογών έπειτα από καταγγελία του υποψηφίου Κριστιάν Τερχές. (AP)
*Η Βουλή των Αντιπροσώπων της Αυστραλίας ψηφίζει νομοσχέδιο για τον περιορισμό της πρόσβασης στα μέσα κοινωνικής δικτύωσης για άτομα κάτω των 16 ετών. 
(NBC News)

## 29 Νοεμβρίου
**Πόλεμος και επιθέσεις**
*Ρωσο-Ουκρανικός πόλεμος
**Ο Ουκρανός πρόεδρος Βολοντίμιρ Ζελένσκι δηλώνει ότι η η χώρα του είναι έτοιμη να συμφωνήσει σε κατάπαυση του πυρός αν το ΝΑΤΟ προστατεύσει τμήματα της Ουκρανίας. (''Kyiv Post'')

**Καταστροφές και δυστυχήματα**
*Ο αριθμός των νεκρών από τις πλημμύρες και τις κατολισθήσεις στη Βόρεια Σουμάτρα της Ινδονησίας, αυξάνεται σε 31, ενώ άλλοι δέκα είναι τραυματίες και δεκάδες άλλοι αγνοούνται. (DW)
* Έξι άνθρωποι σκοτώνονται και άλλοι οκτώ τραυματίζονται μετά την κατάρρευση μιας γερανογέφυρας εκτόξευσης και τμημάτων προκατασκευασμένου σκυροδέματος στην οδό Ράμα ΙΙ σε εργοτάξιο του αυτοκινητόδρομου 82 στην Σαμούτ Σαχόν της Ταϊλάνδης. (Bangkok Post)

**Πολιτική και εκλογές** 
*Ιρλανδικές γενικές εκλογές 2024
**Οι πολίτες της Ιρλανδίας ψηφίζουν σε πρόωρες εκλογές για να εκλέξουν τα 174 μέλη του 34ου Dáil Éireann. (DW)

## 30 Νοεμβρίου
**Πόλεμος και επιθέσεις**
*Συριακός εμφύλιος πόλεμος
**Οι κυβερνητικές δυνάμεις κλείνουν το Διεθνές Αεροδρόμιο του Χαλεπιού και δρόμους στο Χαλέπι, καθώς οι αντάρτες συνεχίζουν να προελαύνουν στην πόλη. Το αεροδρόμιο καταλαμβάνεται αργότερα από τους αντάρτες. (''The Telegraph'') (Reuters)
**Ο Συριακός Στρατός ανακοινώνει την ολική αποχώρησή του από το Χαλέπι, αναγνωρίζοντας επίσημα την πτώση της πόλης στις δυνάμεις των ανταρτών, λέγοντας ότι τα στρατεύματά του θα ανασυνταχθούν και θα ξεκινήσουν αντεπίθεση για την ανακατάληψη της πόλης. (Reuters)
**Σε ρωσική αεροπορική επιδρομή που πλήττει πολυσύχναστο κυκλικό κόμβο στο Χαλέπι, σκοτώνονται τουλάχιστον 16 άτομα και τραυματίζονται άλλα 20. Είναι η πρώτη φορά που ρωσικά πολεμικά αεροσκάφη στοχεύουν την πόλη από το 2016. (SOHR)
*Πόλεμος Ισραήλ-Χαμάς
**Σε ισραηλινή αεροπορική επίθεση με στόχο όχημα στη Λωρίδα της Γάζας σκοτώνονται πέντε άτομα, ανάμεσα στα οποία και εργαζόμενοι στην Διεθνή Κεντρική Κουζίνα. (AP)

**Καταστροφές και δυστυχήματα**
*Τουλάχιστον 27 άνθρωποι σκοτώνονται και πάνω από 100 αγνοούνται έπειτα από την ανατροπή σκάφους που εκτελούσε δρομολόγιο από την πολιτεία Κόγκι της Νιγηρίας, προς τον Νίγηρα στον ποταμό Νίγηρα. (Al Jazeera)

**Πολιτική και εκλογές**
*Ισλανδικές βουλευτικές εκλογές 2024
**Οι πολίτες στην Ισλανδία προσέρχονται στις κάλπες για τις πρόωρες εκλογές προκειμένου να εκλέξουν 63 μέλη στο εθνικό κοινοβούλιο, το Althing . (Al Jazeera)

**Αθλητισμός**
*Στο ποδόσφαιρο συλλόγων η Μποταφόγκο κατακτά για πρώτη φορά το Κόπα Λιμπερταδόρες, επικρατώντας της Ατλέτικο Μινέιρο με 3–1 σε έναν τελικό με βραζιλιάνικες ομάδες στο Μπουένος Άιρες της Αργεντινής.(AP)

11